Kalawa

Kalawa ( Calau) jo bramborske město we wokrejsu Górne Błota-Łužyca, kótarež słuša do serbskego sedleńskego ruma. Lažy něźi 130 km na krotke zajtšo wót Barlinja, něźi 90 km na pódpołnoc wót Drježdźan, na pódwjacor wót Chóśebuza a něźi 120 km na pódzajtšo wót Łipska, na krotki wjacor wót Błotow.

 Stawizny 
Mě Kalawa wótwóźujo se wót staroserbskego słowa kal, což tak wjele kaž tonidło abo kališćo wóznamjenijo. Město se pisnje 1279 prědny raz naspomnjejo. W Kalawje dawašo tegdy grod z mjenim Dunkelsburg a lažešo na dłujkem wjacorje města. Ale južo w 16. stolěśu był toś ten sylnje rozpadnjony. Źinsa se jano hyšći někótare zbytki něgajšnych murjow namakaju. Město lažešo pśi wikowanskem kśicowanišću, tak až se w srjejźowěku tam wěste derjeměśe wuwiwašo. W póznym srjejźowěku zachopijo se na póznjogotiskej halowej cerkwi twariś, kótaraž hyšći źinsa wobraz města wobkněžyjo.

Kalawa běšo južo ze 14. stolěśa wokrejsne město. To zalažešo pó wšym zdaśu na tegdejšym dominowacem góspodaŕskem połoženju města póromje drugim bliskim městam na pódpołdnjo wót Błotow. Teritorij wokrejsa pak se pśez stolěśe cesto změnješo. W měsće běšo serbšćina mimo nimšćiny wobchadna rěc až do prědneje połojcy 19. stolěśa.


 Měsćańske a wejsne źěle 

 Bólašojce (Bolschwitz)
 Wólšyna (Erlenau)
 Bukow (Buckow)
 Chańc (Gollmitz)
 Žytym (Settinchen)
 Jazory (Groß Jehser)
 Jazorce (Mallenchen)
 Śerpšow (Erpitz)
 Kamjeny (Kemmen)
 Škódow (Schadewitz)
 Zarěc (Säritz)
 Kšupow (Craupe)
 Radowańk (Radensdorf)
 Žrakow (Schrakau)
 Młoźe (Mlode)
 Rochusowy Doł (Rochusthal)
 Synjeńce (Zinnitz)
 Batowk (Bathow)
 Wjerchownja (Werchow)
 Kobłej (Cabel)
 Wjelchna (Plieskendorf)
 Zasłomjeń (Saßleben)
 Kałkojce (Kalkwitz)
 Rudna (Reuden)
 Změšow (Groß Mehßow)
 Změšowk (Klein Mehßow)

Noty

 Wótkaze 

 Internetowy bok města Kalawa


Kategorija:Sedlišćo w Dolnej Łužycy
Kategorija:Město w Bramborskej
Kategorija:Sedlišćo w serbskem sedleńskem rumje